Oppervlak 150 000 ha
In 1998 is die Krugerwildtuin se eerste swart Uitvoerende Hoof aangewys. David Mabunda is nou hoof van Sanparke, die nasionale parkeraad van Suid-Afrika. Volgens 'n geskrif van Mabunda in 2003, sal daar in die toekoms veel meer aandag geskenk word aan volhoubaarheid in samewerking met die arm gemeenskappe wat rondom die wildtuin se grense woon. Volgens Statistiek SA woon daar drie miljoen mense in 181 nedersettings op die wildtuingrens, hulle het saam 'n grondeis vir 60% van die Krugerwildtuin ingestel. Deur hersonering van die suidelike deel van die park, word beplan om hierdie gemeenskappe te laat deel in winste verkry uit ekotoerisme, bv. wildkykuitstappies, toegangsbeheer, restourante, begeleide toere, 4x4 roetes, boskampe en moontlik hotelle.
Tydens die 2009 sensus, was die wildgetalle soos volg: - 2 800 leeus - 2 000 luiperds - 120 jagluiperds - 150 wildehonde - 2 000 hiënas - 11 670 olifante - 7 000 tot 12 000 witrenosters - 350 swartrenosters - 17 797 sebras - 3 000 seekoeie - 3 800 vlakvarke - 5 114 kameelperde - 27 000 buffels - 300 elande - 60 bastergemsbokke - 550 swartwitpense - 5 798 koedoes - 300 njalas - 500 bosbokke - 5 000 waterbokke - 300 rietbokke - 9 612 blouwildebeeste - 200 tsessebes - en meer as 1 500 000 rooibokke.
Ontsluit van "https://af.wikipedia.org/w/index.php?title=Krugerwildtuin&oldid=1952370"
Die bladsy is laas op 7 Maart 2019 om 11:22 bygewerk.